

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 13/05/2022 έως 19/05/2022**

**ΠΡΟΓΡΑΜΜΑ  ΠΑΡΑΣΚΕΥΗΣ  13/05/2022**

|  |  |
| --- | --- |
| ΜΟΥΣΙΚΑ  | **WEBTV** **ERTflix**  |

**23:00**  |  **ΔΥΝΑΤΑ με τον Κωστή Μαραβέγια (ΝΕΟ ΕΠΕΙΣΟΔΙΟ)**   **(Ενημέρωση επεισοδίου)**

**Διάρκεια**: 150'

Μουσική ψυχαγωγική εκπομπή.
Η πιο κεφάτη, πρωτότυπη, ανατρεπτική μουσική εκπομπή κάνει ακόμη πιο όμορφες, πιο μελωδικές και πιο διασκεδαστικές τις τηλεοπτικές στιγμές μας.
Μια γιορτή, μια παράσταση, μια συνάντηση φίλων, μια συναυλία, ένα τηλεπαιχνίδι, με καλεσμένους ανθρώπους με θετική ενέργεια και όρεξη για δημιουργία, οι οποίοι όλοι μαζί συζητούν, αποκαλύπτουν και αποκαλύπτονται και, φυσικά, τραγουδούν, είναι η εκπομπή «ΔΥΝΑΤΑ» με τον Κωστή Μαραβέγια.
Καλεσμένοι από τον χώρο της μουσικής ερμηνεύουν, εκτός από το δικό τους ρεπερτόριο, τα πιο απίθανα και απρόσμενα κομμάτια, και στήνουν μια όμορφη γιορτή, μια αυτοσχέδια συναυλία, στην οποία συμμετέχουν τόσο το κοινό που βρίσκεται στο στούντιο όσο και οι τηλεθεατές.
Δεν τραγουδούν, όμως, μόνο αυτοί, αλλά και οι ξεχωριστοί προσκεκλημένοι από άλλους καλλιτεχνικούς χώρους, οι οποίοι ερμηνεύουν τραγούδια που αγαπούν και έχουν συνδέσει με αναμνήσεις και δικά τους πρόσωπα.
Στη συνάντηση αυτή ενεργό ρόλο έχει και το κοινό, το οποίο συμμετέχει ως αναπόσπαστο κομμάτι της συντροφιάς, δίνοντας ρυθμό, τραγουδώντας, χορεύοντας, αφιερώνοντας τραγούδια, παίζοντας παιχνίδια, ψηφίζοντας, γράφοντας στίχους -και όχι μόνο…
Μαζί τους και η μπάντα του Κωστή Μαραβέγια. Μία μπάντα που μπορεί να κάνει τα πάντα. Να παίζει ποπ και ροκ, ρέγκε και βαλς, ρεμπέτικα και τζαζ, λαϊκά, γαλλικά, ιταλικά, ισπανικά, ρωσικά μέχρι και αραβικά. Είναι ευρηματική, είναι ακούραστη, έχει χιούμορ. H μπάντα του Κωστή προσκαλεί και προκαλεί τους καλεσμένους, το κοινό, ακόμη και άλλες μπάντες από κάθε μέρος της Ελλάδας και του κόσμου. Ενίοτε, προκαλεί και τον ίδιο τον Κωστή. Όλοι μαζί μηδενίζουν τις αποστάσεις και κάνουν την Ελλάδα μια παρέα, μια γειτονιά, όπου όλα είναι μελωδικά!

**Καλεσμένοι: Δημήτρης Μαλισσόβας, Αλεξάνδρα Παλαιολόγου, Ελένη Καρακάση, Γιώργος Κοψιδάς, Βαλέρια Κουρούπη, Ιάσων Μανδηλάς, Πάνος Παταγιάννης, Μίλλη Καραλή, Δημήτρης Υφαντής και οι "Vox the Acapella group"**
**Eπεισόδιο**: 31

Παρέες ταλαντούχων ηθοποιών που δημιουργήθηκαν από συνεργασίες σε θεατρικές παραστάσεις και έχουν να μοιραστούν μαζί μας ενδιαφέρουσες ιστορίες και τραγούδια, μελωδικές παραδοσιακές φωνές που μας ταξιδεύουν και ένα πολυφωνικό νεανικό συγκρότημα συνθέτουν το μουσικό παζλ στην εκπομπή ΔΥΝΑΤΑ της ΕΡΤ.

Αέρα μιούζικαλ φέρνει στη σκηνή του «Δυνατά» ο σκηνοθέτης των μεγάλων επιτυχιών Δημήτρης Μαλισσόβας, που έχει υπογράψει τις σπουδαιότερες παραστάσεις που έχουν βγει στην Ελλάδα και έχουν σπάσει ταμεία. Όπως το «Hair the Musical», το “Cats”, η «Εvita», η “Edith Piaf” κ.α
Φέρνει τους στενούς συνεργάτες και φίλους ηθοποιούς, τραγουδούν μαζί παλιά και νέα ελληνικά και ξένα τραγούδια, αφηγούνται ιστορίες από τις πρόβες, αλλά και απρόβλεπτα αστεία περιστατικά από τις παραστάσεις δημιουργώντας ένα κλίμα γνήσιας παρέας.
Μας εξομολογούνται ποιο είναι το μυστικό της επιτυχίας μιας παράστασης, πώς δημιουργούνται σχέσεις ζωής στο επαγγελματικό περιβάλλον, ενώ τραγουδούν στο stage όλοι μαζί μεγάλες επιτυχίες.
Η Ελένη Καρακάση μιλάει για το πώς γνωρίστηκε με τη Βαλέρια Κουρούπη και τα πράγματα που δένουν τις δυο γυναίκες ενώ μιλούν για τη μεγάλη τους αγάπη για τη μουσική που τις ακολουθεί από τα παιδικά τους χρόνια.
Η Αλεξάνδρα Παλαιολόγου εξομολογείται πώς μικρή ήθελε να γίνει μπαλαρίνα, ο Γιώργος Κοψιδάς μάς εκπλήσσει με την επιλογή του ξένου κομματιού «Goodbye my lover» που ερμηνεύει και σημαίνει πολλά για εκείνον, ο Ιάσων Μανδηλάς βάζει φωτιά στο stage ενώ ο Πάνος Παταγιάννης ερμηνεύει εξαιρετικά ξένες επιτυχίες από μιούζικαλ που ξεχώρισαν.
Η Μίλλυ Καραλή κάνει μια guest εμφάνιση και δίνει παριζιάνικο αέρα στη σκηνή, ενώ δίνουν την υπόσχεση με τον Δημήτρη Μαλισσόβα πως η «Edith Piaf» που υποδύθηκε υπό τις σκηνοθετικές του κατευθύνσεις θα ξαναβγεί στη σκηνή.
Τη σκυτάλη παίρνει ο Δημήτρης Υφαντής που μας έρχεται από τα Γιάννενα με τις μαθήτριές του, μας ταξιδεύει στην Ήπειρο με τη σπουδαία φωνή του και τα παραδοσιακά τραγούδια.
Διασκευάζουν εξαιρετικά μαζί με τον Κωστή τραγούδια που αγαπάμε, ενώ αποκαλύπτει ποια γνωστή τραγουδίστρια τον πίστεψε και τον ενθάρρυνε να ασχοληθεί με τη μουσική.
Τη βραδιά κλείνουν οι "Vox the Acapella" που είναι αναμφισβήτητα κάτι καινούργιο καθώς παράγουν ήχους με τις φωνές τους χωρίς τη συνοδεία μουσικών οργάνων.
Το πολυφωνικό ποπ συγκρότημα που απαρτίζεται από επαγγελματίες performers και κάνει beatboxing μάς ανεβάζει τη διάθεση και έχει ετοιμάσει και μια έκπληξη στον Κωστή...

Παρουσίαση: Κωστής Μαραβέγιας
Σκηνοθεσία: Γιώργος Μουκάνης
Executive producer: Βίκυ Λάσκαρη
Αρχισυνταξία: Χριστίνα Κατσαντώνη
Ανάπτυξη περιεχομένου: Κωστής Μαραβέγιας
Οργάνωση παραγωγής: Δημήτρης Γκάνος
Δημοσιογραφική επιμέλεια: Τίνα Καραφίνα
Δημιουργική ομάδα: Νίκος Τσάικος, Βάσω Τσιμάρα, Νίκος Μαραβέγιας
Υπεύθυνος κοινού: Γιάννης Παναρίτης
Σκηνοθετική επιμέλεια εξωτερικών γυρισμάτων-σενάριο: Κωστής Μαραβέγιας
Σκηνογραφία: Γιούλικα Βεκρή
Σχεδιασμός ήχου-Ηχοληψία: Νίκος Αγγλούπας
Διεύθυνση φωτογραφίας: Θέμης Μερτύρης
Εκτέλεση παραγωγής: B & G PRODUCTIONS

**ΠΡΟΓΡΑΜΜΑ  ΣΑΒΒΑΤΟΥ  14/05/2022**

…..

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι  | **WEBTV** **ERTflix**  |

**16:00**  |  **ΔΕΣ & ΒΡΕΣ  (E)**  
**Καλεσμένοι: Τζένη Διαγούπη, Μιχάλης Μιχαλακίδης, Κωνταντίνος Γαβαλάς, Ιζαμπέλα Μπαλτσαβιά**

|  |  |
| --- | --- |
| ΑΘΛΗΤΙΚΑ / Μπάσκετ  | **WEBTV**  |

**17:00**  |  **BASKET LEAGUE: ΠΑΟΚ - ΑΕΚ (26η ΑΓΩΝΙΣΤΙΚΗ)  (Z) (Ενημέρωση ομάδων)**

**Έτος παραγωγής:** 2022

Το πρωτάθλημα της Basket League είναι στην ΕΡΤ.

Οι σημαντικότεροι αγώνες των 13 ομάδων, ρεπορτάζ, συνεντεύξεις κι όλη η αγωνιστική δράση μέσα κι έξω από το παρκέ σε απευθείας μετάδοση από την ERTWorld.

Πάρτε θέση για το τζάμπολ...

Απευθείας μετάδοση από το PAOK SPORTS ARENA.

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**19:00**  |  **Η ΖΩΗ ΑΛΛΙΩΣ (ΝΕΟ ΕΠΕΙΣΟΔΙΟ)**  
**«Χωριά του Καρπενησίου... με τόλμη και αποφασιστικότητα»**

|  |  |
| --- | --- |
| ΑΘΛΗΤΙΚΑ / Μπάσκετ  | **WEBTV**  |

**20:00**  |  **BASKET LEAGUE: ΟΛΥΜΠΙΑΚΟΣ - ΚΟΛΟΣΣΟΣ (26η ΑΓΩΝΙΣΤΙΚΗ)  (Z) (Τροποποίηση προγράμματος)**

**Έτος παραγωγής:** 2022

Το πρωτάθλημα της Basket League είναι στην ΕΡΤ.

Οι σημαντικότεροι αγώνες των 13 ομάδων, ρεπορτάζ, συνεντεύξεις κι όλη η αγωνιστική δράση μέσα κι έξω από το παρκέ σε απευθείας μετάδοση από την ERTWorld.

Πάρτε θέση για το τζάμπολ...

Απευθείας μετάδοση από το ΣΕΦ.

(Η επανάληψη της εκπομπής ΚΑΤΙ ΓΛΥΚΟ δεν θα μεταδοθεί)

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**22:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ  (M) (Αλλαγή ώρας μετάδοσης)**

Το κεντρικό δελτίο ειδήσεων της ΕΡΤ με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά.

Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, κάθε βράδυ, στις 21:00, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

Παρουσίαση: Ηλίας Σιακαντάρης

|  |  |
| --- | --- |
| ΤΑΙΝΙΕΣ  | **WEBTV**  |

**23:00**  |  **ΑΛΛΟΥ ΤΟ ΟΝΕΙΡΟ ΚΑΙ ΑΛΛΟΥ ΤΟ ΘΑΥΜΑ / ΟΙ ΔΥΟ ΜΑΓΚΕΣ ΤΟΥ ΠΕΡΑΙΑ (ΕΛΛΗΝΙΚΗ ΤΑΙΝΙΑ)**   **(Αλλαγή ώρας μετάδοσης)**

**Έτος παραγωγής:** 1957
**Διάρκεια**: 75'

Κωμωδία, παραγωγής 1957.

Ο Κοκοβιός και ο κολλητός του ο Νικολάκης κάνουν διάφορες δουλειές του ποδαριού με την ελπίδα πως κάποτε θα πιάσουν την καλή. Ο καλόκαρδος Κοκοβιός βοηθά μια ηλικιωμένη γυναίκα να πάει την παράλυτη κόρη της, τη Βάσω, στην Τήνο, όπου η Μεγαλόχαρη κάνει πάντα το θαύμα της. Το θαύμα γίνεται και η Βάσω γιατρεύεται. Κατά την επιστροφή τους στον Πειραιά, ο Νικολάκης μαθαίνει ότι ο πατέρας του έχει πεθάνει κι έτσι γίνεται κληρονόμος της οικογενειακής επιχείρησης. Τώρα, καθώς δεν είναι φτωχός, ζητά με αυτοπεποίθηση το χέρι της Βάσως, η οποία τον παντρεύεται.

Σκηνοθεσία-σενάριο: Πέτρος Γιαννακός, Δημήτρης Λουκάκος.
Διεύθυνση φωτογραφίας: Γιάννης Χατζόπουλος.
Μουσική: Γιώργος Μαλλίδης.
Παίζουν: Πέτρος Γιαννακός, Νίκος Φέρμας, Σύλβια Ζαγανά, Νίκος Τσουκαλάς, Ρίτα Τσάκωνα, Γιώργος Τζιφός, Μίμης Ρουγγέρης, Σπύρος Μαλούσης, Δημήτρης Μελίδης.
Διάρκεια: 75΄

(Η επανάληψη της εκπομπής ΒΑΛΚΑΝΙΑ ΕΞΠΡΕΣ δεν θα μεταδοθεί)

|  |  |
| --- | --- |
| ΨΥΧΑΓΩΓΙΑ / Ελληνική σειρά  | **WEBTV** **ERTflix**  |

**00:30**  |  **ΚΙ ΟΜΩΣ ΕΙΜΑΙ ΑΚΟΜΑ ΕΔΩ (ΝΕΟ ΕΠΕΙΣΟΔΙΟ)**  
**Eπεισόδιο**: 31

…..

**ΠΡΟΓΡΑΜΜΑ  ΔΕΥΤΕΡΑΣ  16/05/2022**

…..

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**18:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ / ΔΕΛΤΙΟ ΣΤΗ ΝΟΗΜΑΤΙΚΗ**

Παρουσίαση: Σταυρούλα Χριστοφιλέα

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα  | **WEBTV** **ERTflix**  |

**19:00**  |  **ΩΡΑ ΧΟΡΟΥ (ΝΕΟ ΕΠΕΙΣΟΔΙΟ)**  
**«Πατρίσια Απέργη»** **Eπεισόδιο**: 8

|  |  |
| --- | --- |
| ΑΘΛΗΤΙΚΑ / Χάντμπολ  | **WEBTV**  |

**20:00**  |  **A1 HANDBALL: ΑΕΚ- ΟΛΥΜΠΙΑΚΟΣ | 3ος ΤΕΛΙΚΟΣ  (Z) (Τροποποίηση προγράμματος)**

**Έτος παραγωγής:** 2022

Οι τελικοί του πρωταθλήματος της Α1 Χάντμπολ Ανδρών 2021-22 είναι στην ΕΡΤ.

ΑΕΚ και Ολυμπιακός/Όμιλος Ξυνή διασταυρώνουν τα ξίφη τους για να γίνουν οι πρωταθλητές της δύσκολης φετινής χρονιάς και να γράψουν το όνομά τους με χρυσά γράμματα στο βιβλίο της ιστορίας της ελληνικής χειροσφαίρισης.

Ο τίτλος κρίνεται στις 3 νίκες και όλοι οι συναρπαστικοί αγώνες θα διεξαχθούν στο κλειστό γυμναστήριο Κανήθου "Τάσος Καμπούρης" στη Χαλκίδα.

(Δεν θα μεταδοθούν ΙΣΤΟΡΙΕΣ ΟΜΟΡΦΗΣ ΖΩΗΣ & ΔΕΛΤΙΟ ΕΙΔΗΣΕΩΝ)

|  |  |
| --- | --- |
| ΨΥΧΑΓΩΓΙΑ / Ελληνική σειρά  | **WEBTV** **ERTflix**  |

**22:00**  |  **ΧΑΙΡΕΤΑ ΜΟΥ ΤΟΝ ΠΛΑΤΑΝΟ (ΝΕΟ ΕΠΕΙΣΟΔΙΟ)**  
**Eπεισόδιο**: 160

**ΠΡΟΓΡΑΜΜΑ  ΠΕΜΠΤΗΣ  19/05/2022**

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**01:00**  |  **Η ΖΩΗ ΕΙΝΑΙ ΣΤΙΓΜΕΣ (2021-2022) (ΝΕΟ ΕΠΕΙΣΟΔΙΟ)**   **(Ενημέρωση επεισοδίου)**

**Έτος παραγωγής:** 2021

Η εκπομπή «Η ζωή είναι στιγμές» με τον Ανδρέα Ροδίτη, επιστρέφει με νέο κύκλο εκπομπών. Νέα επεισόδια, νέα μέρα και νέα ώρα.

Κάθε Σάββατο, λίγο πριν τα μεσάνυχτα, η εκπομπή «Η ζωή είναι στιγμές» με τον Ανδρέα Ροδίτη και για φέτος έχει στόχο να φιλοξενήσει προσωπικότητες απ’ τον χώρο του πολιτισμού, της τέχνης, της συγγραφής και της επιστήμης.

Οι καλεσμένοι είναι άλλες φορές μόνοι και άλλες φορές μαζί με συνεργάτες και φίλους τους.

Άποψη της εκπομπής είναι οι καλεσμένοι να είναι άνθρωποι κύρους, που πρόσφεραν και προσφέρουν μέσω της δουλειάς τους, ένα λιθαράκι πολιτισμού και επιστημοσύνης στη χώρα μας.

«Το ταξίδι» είναι πάντα μια απλή και ανθρώπινη συζήτηση γύρω απ’ τις καθοριστικές και σημαντικές στιγμές της ζωής τους.

**«Άλκης Παναγιωτίδης»**
**Eπεισόδιο**: 26

Στην εκπομπή "Η ζωή είναι στιγμές" με τον Ανδρέα Ροδίτη είναι προσκεκλημένος ο Άλκης Παναγιωτίδης.

Ένας "γερόλυκος" του ελληνικού κινηματογράφου, της τηλεόρασης και του θεάτρου.

Ο ηθοποιός των δεκάδων ρόλων και γενικότερα μιας ζωής γεμάτης από μουσικές και συγκροτήματα, ταξίδια, συναντήσεις και μοναδικές παρέες.

Παρουσίαση-αρχισυνταξία: Ανδρέας Ροδίτης
Σκηνοθεσία: Πέτρος Τούμπης
Διεύθυνση παραγωγής: Άσπα Κουνδουροπούλου
Διεύθυνση φωτογραφίας: Ανδρέας Ζαχαράτος
Σκηνογράφος: Ελένη Νανοπουλου
Μουσική :Δημήτρης Παπαδημητρίου
Επιμέλεια γραφικών: Λία Μωραΐτου
Φωτογραφίες: Μάχη Παπαγεωργίου

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**